Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 183/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»ASTI«

PDO-IT-A1396-AM06

Meddelelsesdato: 7.2.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Vinfremstillingsregler

Der er tale om en formel ændring af beskrivelsen af eventuelle overskydende vinmængder, hvor ordene:

»Eventuelle overskydende mængder på op til højst 5 % vil ikke kunne opnå status som kontrolleret og garanteret oprindelsesbetegnelse (DOCG). Yderligere overskydende mængder vil resultere i tabet af DOCG-retten for hele det berørte produkt.«

er blevet erstattet med ordene:

Hvis udbyttet overskrider ovennævnte grænser for typerne »Asti«/»Asti« Spumante, »Asti«/»Asti« Spumante Metodo Classico (traditionel metode) og »Moscato d’Asti«, men ikke med mere end 80 %, vil den overskydende mængde ikke kunne opnå DOCG-status. Hvis grænsen på 80 % overskrides, vil DOCG-retten være tabt for hele partiet. Hvis udbyttet overskrider ovennævnte grænse for »Moscato d’Asti« Vendemmia Tardiva (sen høst), men ikke med mere end 55 %, vil den overskydende mængde ikke kunne opnå DOCG-status. Hvis grænsen på 55 % overskrides, vil DOCG-retten være tabt for hele partiet."

Ændringen muliggør en tydeligere fastlæggelse af den maksimale udbyttegrænse for de forskellige vintyper, ud over hvilken det ikke er muligt at opnå BOB-status, dvs. ud over hvilken BOB-retten er tabt for hele partiet af vin.

Denne ændring vedrører artikel 5, stk. 4, i produktspecifikationen og har ingen indvirkning på enhedsdokumentet.

2. Mærkning

Med denne ændring udgår nedenstående stk. 5 om pligten til at medtage visse oplysninger på etiketten:

»Producenten/fabrikanten skal være angivet ved mærkning og præsentation af mousserende vintyper. Disse oplysninger skal:

— medtages i samme synsfelt som alle obligatoriske oplysninger

— gentages sammen med den relevante adresse i et andet synsfelt, hvis navnet eller firmanavnet på den sælger/distributør, på hvis vegne vinen produceres, er angivet heri. Hvis sælgerens/distributørens navn eller firmanavn er angivet, skal producentens/fabrikantens navn og adresse anføres med tydeligt synlige bogstaver, der er mindst halvt så store som størrelsen på de tegn, der anvendes til ordet »Asti«. Denne bestemmelse berører ikke anvendelsen af bestemmelser i gældende EU-lovgivning og national lovgivning, der kræver en mindre skrifttype eller anvendelsen af en kode, såfremt producentens navn eller adresse indeholder eller består af navnet på en anden BOB eller BGB.«

Begrundelse: Formålet med ændringen er at forenkle lovgivningen og undgå en for streng formulering med hensyn til mærkning, uden at dette berører overholdelsen af den relevante gældende EU-lovgivning og nationale lovgivning.

Denne ændring vedrører artikel 7, stk. 5, i produktspecifikationen og har ingen indvirkning på enhedsdokumentet.

3. Mærkning

Med denne ændring fastlægges der bestemmelser for brugen af fællesmærket.

Det er navnlig obligatorisk, at BOB-vinene udelukkende mærkes med et fællesmærke med den størrelse og farve, der er beskrevet i det relevante bilag A til produktspecifikationen. Dette mærke skal stå i det felt, der er taget højde for i gældende lovgivning. I forbindelse med vinenes betegnelse og præsentation har alle brugere af betegnelsen også ret til at bruge dette mærke, som udelukkende distribueres af den relevante beskyttelsessammenslutning på de samme økonomiske vilkår og brugsvilkår som dem, der er forbeholdt dens medlemmer.

Begrundelse: At styrke omdømmet for den beskyttede oprindelsesbetegnelse »Asti«, som er et varemærke, der formidler de historiske og territoriale elementer, som adskiller disse vine fra alle andre vine. Man anså det således for hensigtsmæssigt at medtage betegnelsens mærke på den statslige etiket, så hver enkelt flaske, der fremstilles, er en ambassadør for den store fælles indsats i hele oprindelsesområdet. I henhold til de relevante generelle bestemmelser stilles fællesmærket også til rådighed for alle potentielle brugere med henblik på yderligere brug, uanset om de er tilknyttet beskyttelsessammenslutningen for vin med betegnelsen »Asti« eller ej.

Ændringen vedrører artikel 7, stk. 5, i produktspecifikationen og punkt 9 i enhedsdokumentet (»Andre betingelser«).

ENHEDSDOKUMENT

1. Produktets betegnelse

Asti

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

6. Aromatisk mousserende kvalitetsvin

4. Beskrivelse af vinen/vinene

1. »Asti«/»Asti Spumante« og de underregionsspecifikke typer »Asti«/»Asti Spumante« Santa Vittoria d’Alba og »Asti«/»Asti Spumante« Strevi

KORTFATTET TEKSTBESKRIVELSE

Skum: fint, langvarigt

Farve: fra strågul til lys guld

Duft: karakteristisk, delikat

Smag: karakteristisk, afbalanceret, fra pas dosé til sød

Minimalt totalt alkoholindhold i volumen: 11,50 %, heraf et virkeligt alkoholindhold på mindst 6,00 %

Minimalt indhold af sukkerfrit ekstrakt: 15,0 g/l

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 6,00 Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. »Asti«/»Asti Spumante« Metodo Classico (traditionel metode) og de underregionsspecifikke typer »Asti«/»Asti Spumante« Metodo Classico Santa Vittoria d’Alba og »Asti«/»Asti Spumante« Metodo Classico Strevi

KORTFATTET TEKSTBESKRIVELSE

Skum: fint, langvarigt

Farve: fra strågul til meget lys gylden

Duft: karakteristisk, udtalt, delikat

Smag: karakteristisk, afbalanceret, fra pas dosé til sød

Minimalt totalt alkoholindhold i volumen: 12,00 %, heraf et virkeligt alkoholindhold på mindst 6,00 %

Minimalt indhold af sukkerfrit ekstrakt: 17 g/l

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 6,0 Minimalt totalt syreindhold 6,00 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. »Moscato d’Asti« Vendemmia Tardiva (sen høst)

KORTFATTET TEKSTBESKRIVELSE

Farve: gyldengul

Duft: frugtagtig, meget intens, karakteristisk for den let tørrede druesort med krydrede noter

Smag: sød, harmonisk, blød med noter af sorten Moscato, der minder om bikage

Minimalt totalt alkoholindhold i volumen: 14,00 %, heraf et virkeligt alkoholindhold på mindst 11,00 %.

Minimalt indhold af sukkerfrit ekstrakt: 22,0 g/l

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4. »Moscato d’Asti«

KORTFATTET TEKSTBESKRIVELSE

Farve: strågul af varierende intensitet

Duft: karakteristisk duft af Moscato

Smag: sød, aromatisk, karakteristisk farve, kan være let mousserende

Minimalt totalt alkoholindhold i volumen: 11,00 %, heraf et virkeligt alkoholindhold i volumen på mellem 4,5 % og 6,5 %

Minimalt indhold af sukkerfrit ekstrakt: 15,0 g/l

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. »Moscato d’Asti« Santa Vittoria d’Alba

KORTFATTET TEKSTBESKRIVELSE

Farve: strågul med nuancer af gylden

Duft: elegant, fin, frisk og vedvarende, også med blomsternoter

Smag: sprød, harmonisk, sød, aromatisk, karakteristisk for muscatel, undertiden livlig

Minimalt totalt alkoholindhold i volumen: 12,00 %, heraf et virkeligt alkoholindhold i volumen på mellem 4,5 % og 6,5 %

Minimalt indhold af sukkerfrit ekstrakt: 15,0 g/l

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

6. »Moscato d’Asti« Canelli

KORTFATTET TEKSTBESKRIVELSE

Duft: muskatagtig, karakteristisk og med en bouquet af Moscato

Farve: fra varierende intensitet af strågul til gylden

Smag: sød, aromatisk, karakteristisk og med en aroma af Moscatodruer, undertiden livlig

Minimalt totalt alkoholindhold i volumen: 12,00 %, heraf et virkeligt alkoholindhold i volumen på mellem 4,5 % og 6,5 %

Minimalt indhold af sukkerfrit ekstrakt: 16,0 g/l

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

7. »Moscato d’Asti« Strevi

KORTFATTET TEKSTBESKRIVELSE

Farve: fra strågul af varierende intensitet til gylden

Duft: karakteristisk og med en bouquet af Moscato

Smag: sød, aromatisk, karakteristisk og med en aroma af Moscatodruer, undertiden livlig

Minimalt totalt alkoholindhold i volumen: 12,00 %, heraf et virkeligt alkoholindhold i volumen på mellem 4,5 % og 6,5 %

Minimalt indhold af sukkerfrit ekstrakt: 15 g/l

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

8. »Moscato d’Asti« Santa Vittoria d’Alba Vendemmia Tardiva

KORTFATTET TEKSTBESKRIVELSE

Farve: lys gyldengul

Duft: sammensat, frugtagtig, meget intens, karakteristisk for den let tørrede druesort og med krydrede noter

Smag: sød, harmonisk og fløjlsblød med noter af Moscatodruer, der minder om bikage

Minimalt totalt alkoholindhold i volumen: 12,00 %, heraf et virkeligt alkoholindhold i volumen på mindst 12,00 %

Minimalt indhold af sukkerfrit ekstrakt: 22,0 g/l

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Væsentlige ønologiske fremgangsmåder

—

5.2. Maksimale udbytter

1. »Asti«/»Asti Spumante« og »Moscato d’Asti«

10 000 kg druer pr. hektar

2. »Asti«/»Asti Spumante« Metodo Classico

10 000 kg druer pr. hektar

3. »Moscato d’Asti« Vendemmia Tardiva (sen høst)

6 000 kg druer pr. hektar

4. »Moscato d’Asti« Canelli og »Moscato d’Asti« Strevi

9 500 kg druer pr. hektar

5. »Moscato d’Asti« Canelli mærket med betegnelsen Vigna efterfulgt af navnet på et sted eller et vinbrug

8 500 kg druer pr. hektar

6. »Moscato d’Asti« Strevi og »Moscato d’Asti« Santa Vittoria d’Alba

9 500 kg druer pr. hektar

7. »Moscato d’Asti« Vendemmia Tardiva Santa Vittoria d’Alba

5 000 kg druer pr. hektar

8. »Asti Spumante« Santa Vittoria d’Alba, »Asti Spumante« Metodo Classico Santa Vittoria d’Alba, »Asti Spumante« Strevi og »Asti Spumante« Metodo Classico Strevi

9 500 kg druer pr. hektar

6. Afgrænset geografisk område

»Asti« DOCG-vine kan fremstilles af druer, der dyrkes i det afgrænsede område som følger:

I provinsen Alessandria, følgende kommuner i deres helhed:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo og Visone.

I provinsen Asti, følgende kommuner i deres helhed: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea og San Giorgio Scarampi.

I provinsen Cuneo, kommunerne Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino og Perletto i deres helhed og følgende underområder i kommunen Alba: Como og San Rocco Senodelvio.

— Underregionen Canelli består af følgende kommuner i provinsen Asti: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto og Moasca i deres helhed plus området bestående af kommunerne Loazzolo og Bubbio på Bormidaflodens venstre bred.

Provinsen Cuneo: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso og Trezzo Tinella i deres helhed og følgende underområder i kommunen Alba: Como og San Rocco Senodelvio.

— Underregionen Santa Vittoria d’Alba består af kommunen Santa Vittoria d’Alba i provinsen Cuneo.

— Underregionen Strevi består af følgende kommuner i provinsen Alessandria i deres helhed: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo og Visone.

7. Druesorter

Moscato Bianco B. — Moscato reale

8. Tilknytning til det geografiske område

»ASTI« DOCG

»ASTI« DOCG

»Asti« og »Moscato d’Asti« er enkeltdruevine, der udelukkende fremstilles af Moscato Bianco-druer, som har en karakteristisk og fremragende aromatisk profil. De særlige egenskaber, som denne sort giver de forskellige vintyper, herunder den mousserende og den sene høst, hænger tæt sammen med producenternes ekspertdyrkning af vinstokkene og med undertiden innovative vinfremstillingsteknikker, herunder udviklingen i de seneste årtier af en række tørre Moscatobaserede vine, både mousserende og ikkemousserende.

Jordens egnethed til vindyrkning med sin særlige morfologi og kemiske sammensætning og områdets klimaforhold og lokale vinfremstillingsevner og traditioner har i årenes løb gjort det muligt at »udvælge« Moscato Bianco som den druesort, der er bedst egnet til miljøet.

I det 18. århundrede blev der i en række artikler, der blev offentliggjort i Lausanne om vin og vindyrkningsarealer rundt om i verden, specifikt henvist til en meget værdsat Moscato Bianco fra Piemonte, og i slutningen af århundredet erklærede den prestigefyldte Società di Agricoltura di Torino Moscato som en af de druesorter i Piemonte, der med størst sandsynlighed gav højt værdsatte vine. I det 19. århundrede adskilte Piemonte sig klart fra de øvrige italienske regioner på grund af sin udbredte dyrkning af Moscato Bianco. Ved udgangen af det 19. århundrede begyndte en betydelig mængde mousserende vin at blive fremstillet af Moscatodruer, hvorved basisvinen blev gengæret i flasken. I 1895 var Charmat-metoden (som blev opfundet i Piemonte) blevet finjusteret, og Moscatodruen blev hovedsagelig anvendt til fremstilling af mousserende vin. Der var allerede tale om en betydelig efterspørgsel, selv fra udlandet, efter den mousserende hvidvin, der i handelen betegnes som »Moscato d’Asti« eller »Moscato di Canelli«. Ved at vælge fremstilling af mousserende vin adskilte Piemonte sig klart fra de andre regioner, hvor Moscato også fandtes (om end i langt mindre grad). Uden for regionen Piemonte blev de fleste Moscatovine klassificeret som »hedvine« i luksusklassen. Moscatodruen blev kun anvendt til fremstilling af mousserende vin i Piemonte i områderne Asti, Alessandria og Cuneo. Samme periode omfattede de første forsøg med tørre mousserende Moscatobaserede vine (»Asti Champagne« i begyndelsen af 1900’erne). De havde imidlertid ikke stor kommerciel succes, da den begrænsede ønologiske viden betød, at det ikke var muligt at mildne den bitre smag, der forårsages af terpener i en Moscatovin, der er gæret fuldt ud. Tilsætning af sukker til gengæringen i flasken, som reducerede bitterheden, skabte for stort tryk i de flasker, der blev anvendt på det pågældende tidspunkt. Producenterne af »Asti« DOCG er fortsat med at videreudvikle tørre udgaver af deres forskellige vine (både mousserende og ikkemousserende eller let mousserende). I 1980’erne begyndte forskningsinstitutterne i Piemonte at offentliggøre dokumenter om de kemiske og aromatiske egenskaber ved tørre vine fremstillet af Moscato Bianco-druer og om udviklingen af terpenforbindelser i Moscatodruer med henblik på at optimere produktionsteknologien. I disse år blev begrebet »sortsønologi« udviklet, dvs. en stadig mere finjusteret teknologisk tilgang, der havde til formål at forbedre druernes egenskaber i vinens endelige kvalitet. I Moscatos tilfælde har den tekniske udvikling gjort det muligt at forlænge gæringen, hvilket har mindsket de bitre noter, som forpurrede producenternes forsøg i begyndelsen af det tyvende århundrede. Denne udvikling i knowhow blev videregivet til vinproducenterne, som i de seneste årtier har udviklet Moscatobaserede vine med mindre sukker, både mousserende og ikkemousserende.

9. Andre vigtige betingelser (emballering, mærkning og andre krav)

Supplerende bestemmelser vedrørende mærkning

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

I beskrivelsen og præsentationen af vine med den kontrollerede og garanterede oprindelsesbetegnelse »Asti« eller »Asti Spumante« må sukkerindholdet ikke angives på samme linje som betegnelsen. Disse oplysninger skal også være angivet med en anden skrifttype og med mindre bogstaver end dem, der anvendes til betegnelsen.

Undtagelse vedrørende produktionen i det afgrænsede geografiske område

Retlig ramme:

National lovgivning

Type yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Ud over vindyrkningsområdet kan vinfremstillingen for »Asti« DOCG (herunder tørring af druer til Vendemmia Tardiva-kategorien og fremstillingsprocessen for den mousserende vin) også finde sted hvor som helst i provinserne Alessandria, Asti og Cuneo og i Pressione, et underområde i kommunen Chieri (Torino), der grænser op til dyrkningsområdet.

Emballering i det afgrænsede geografiske område

Retlig ramme:

National lovgivning

Type yderligere betingelse:

Emballering i det afgrænsede geografiske område

Beskrivelse af betingelsen:

»Asti« DOCG skal aftappes i vindyrkningsområdet. I henhold til artikel 4 i Kommissionens delegerede forordning (EU) 2019/33 skal aftapningen finde sted i det afgrænsede geografiske område, der er angivet ovenfor, for at bevare kvaliteten og omdømmet, sikre oprindelsen og sikre en effektiv kontrol.

Fællesmærke

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Ved mærkning og præsentation af BOB-vinene skal der anvendes et fællesmærke med den størrelse og farve, der er beskrevet i det tilhørende bilag A til produktspecifikationen. Dette mærke skal stå i det felt, der er taget højde for i gældende lovgivning. I forbindelse med vinenes betegnelse og præsentation har alle brugere af betegnelsen også ret til at bruge dette mærke, som udelukkende distribueres af den relevante beskyttelsessammenslutning på de samme økonomiske vilkår og brugsvilkår som dem, der er forbeholdt dens medlemmer.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/17758

(1) EUT L 9 af 11.1.2019, s. 2.